Document ID: 32014R0215

Reference:
8.3.2014
HU
Az Európai Unió Hivatalos Lapja
L 69/65
A BIZOTTSÁG 215/2014/EU VÉGREHAJTÁSI RENDELETE
(2014. március 7.)
az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról szóló 1303/2013/EU európai parlamenti és tanácsi végrehajtási rendeletre vonatkozó szabályoknak az európai strukturális és beruházási alapokat illetően az éghajlatváltozáshoz való alkalmazkodáshoz nyújtott támogatás módszerei, az eredményességmérési keretben foglalt mérföldkövek és célok meghatározása, valamint a beavatkozási kategóriákra vonatkozó nómenklatúra tekintetében történő megállapításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről szóló, 2013. december 17-i 1303/2013/EU rendeletre (1) és különösen annak 8. cikke harmadik albekezdésére, 22. cikke (7) bekezdésének ötödik albekezdésére, valamint 96. cikke (2) bekezdésének második albekezdésére,
mivel:
(1)
Az 1303/2013/EU rendelet közös rendelkezéseket állapít meg a kohéziós politika keretében támogatást nyújtó és jelenleg közös keret keretében működő Európai Regionális Fejlesztési Alapra (ERFA), Európai Szociális Alapra (ESZA), Kohéziós Alapra (KA), Európai Mezőgazdasági Vidékfejlesztési Alapra (EMVA) és Európai Tengerügyi és Halászati Alapra (ETHA) vonatkozóan.
(2)
Az e rendeletben foglalt, egymással szoros kapcsolatban álló rendelkezések tárgyát az alapokra, mind az öt európai strukturális és beruházási alapra (a továbbiakban: ESB-alapok) vonatkozó szabály képezi, amelyek közül legalább három közös szempontokkal foglalkozik, melyek az alábbiak: az éghajlatváltozáshoz való alkalmazkodáshoz nyújtott támogatás módszerei, az eredményességmérési keretben foglalt mérföldkövek és célok meghatározása, valamint a beavatkozási kategóriákra vonatkozó nómenklatúra, továbbá mindegyik hatást gyakorol a programok tartalmára. Annak érdekében, hogy biztosítsuk ezen, egy időben hatályba léptetendő rendelkezések koherenciáját, hogy ezzel elősegítsük az ESB-alapok stratégiai programozását és hogy valamennyi uniós polgár átfogóan szemlélhesse őket és könnyen hozzájuk férhessen, indokolt az 1303/2013/EU rendelet által előírt végrehajtási jogi aktusok által meghatározandó ESB-alapok programozása szempontjából releváns elemeket egyetlen rendeletbe foglalni.
(3)
Az 1303/2013/EU rendelet 8. cikkének harmadik albekezdése értelmében közös módszereket kell elfogadni az éghajlatváltozással kapcsolatos célkitűzésekre vonatkozó támogatás szintjének meghatározásához mind az öt ESB-alap tekintetében. E módszertan keretében külön súlyozni kell az ESB-alapokból nyújtott támogatásokat olyan mértékben, amely tükrözi az ilyen támogatásnak az éghajlatváltozás mérsékléséhez és az ahhoz történő alkalmazkodáshoz kapcsolódó célokhoz történő hozzájárulását. A meghatározott külön súlyozást annak alapján kell differenciálni, hogy a támogatás jelentősen vagy mérsékelten járul hozzá az éghajlatváltozással kapcsolatos célkitűzésekhez. Amennyiben a támogatás nem járul hozzá e célkitűzésekhez vagy a hozzájárulás jelentéktelen, 0 %-os súlyozást állapítanak meg. Az általános súlyozást az éghajlatváltozással kapcsolatos, a különböző uniós politikákban felmerülő kiadások nyomon követésére irányuló harmonizált megközelítés biztosítása érdekében kell alkalmazni. A módszereknek mindazonáltal tükrözniük kell a különböző ESB-alapok mindegyikének támogatásában tapasztalt különbségeket. Az 1303/2013/EU rendelettel összhangban az ERFA, az ESZA és a Kohéziós Alap esetében a súlyozást a Bizottság által elfogadott nómenklatúrán belül létrehozott beavatkozási kategóriákhoz kell kapcsolni. Az EMVA esetében a súlyozás az 1305/2013/EU európai parlamenti és tanácsi rendeletben (2) megállapított kiemelt területekhez kapcsolódik, az ETHA esetében pedig egy jövőbeli, a tengerpolitika és a halászati politika 2014–2020 közötti programozási időszakra vonatkozó pénzügyi támogatási feltételeinek megteremtéséről szóló uniós jogi aktusban meghatározott intézkedésekhez.
(4)
Az 1303/2013/EU rendelet 22. cikke (7) bekezdésének ötödik albekezdése értelmében részletes rendelkezéseket kell megállapítani az ESB-alapok által támogatott programokban foglalt egyes prioritások eredményességmérési kereten belüli részcéljainak és céljainak meghatározása, illetve a részcélok és célok elérésére vonatkozó értékelés tekintetében.
(5)
Annak ellenőrzése, hogy az 1303/2013/EU rendelet II. mellékletében meghatározott feltételek teljesülnek-e, szükséges az e célból használt információkat és az eredményességmérési keret létrehozása céljából alkalmazott módszertani megközelítést rögzíteni. Míg önkéntes alapon történik az említett információknak a programokba történő felvétele, e dokumentációnak a tagállam és a Bizottság rendelkezésére kell állnia, hogy azoknak tájékoztatást nyújtson az 1303/2013/EU rendelet II. mellékletével összhangban álló eredményességmérési keret alakulásáról.
(6)
Az eredményességmérési keretben meghatározott mérföldkövek elérése a teljesítéshez kötött tartalék végleges elosztásának előfeltétele és a mérföldkövek teljesítésének súlyos mulasztása a köztes kifizetések felfüggesztéséhez vezethet. Ezért fontos a részletes rendelkezések megállapítása a mérföldkövek meghatározására vonatkozóan, és pontosan meg kell határozni, hogy miből áll a mérföldkövek teljesítése.
(7)
Mivel a programozási időszak végére kitűzött célok elérése lényeges az ESB-alapok kapcsán elért siker méréséhez, és a célok elérésének súlyos mulasztása pénzügyi korrekció alapját képezheti, így egyértelműen meg kell állapítani a célok kitűzésére vonatkozó rendelkezéseket és pontosan tisztázni kell, miből áll a célok elérése vagy annak súlyos mulasztása.
(8)
Egy adott prioritás keretében a műveletek végrehajtása terén elért eredmények feltüntetése érdekében meg kell határozni a kulcsfontosságú végrehajtási lépések jellemzőit.
(9)
Annak biztosítása érdekében, hogy az eredményességmérési keret megfelelően tükrözze az egyes alapok és az ifjúsági foglalkoztatási kezdeményezés célkitűzéseit és kívánt eredményeit, illetve adott esetben a régiókategóriákat, különös rendelkezéseket kell meghatározni az eredményességi keret szerkezetéről és a mérföldkövek és célok elérésének értékeléséről, amennyiben egy prioritás több mint egy alapra vagy régiókategóriára vonatkozik. Mivel kizárólag az ESZA és az ERFA ír elő régiókategóriánkénti pénzügyi forráselosztást, az utóbbit nem kell relevánsnak tekinteni a Kohéziós Alapra, az EMVA-ra és az ETHA-ra vonatkozó eredményességmérési keret meghatározása céljából.
(10)
Az 1303/2013/EU rendelet 96. cikke (2) bekezdésének második albekezdése értelmében közös beavatkozási kategóriákat kell meghatározni az ERFA-ra, az ESZA-ra és a Kohéziós Alapra vonatkozóan annak lehetővé tétele érdekében, hogy a tagállamok a program alkalmazási időszakában következetes tájékoztatást nyújthassanak a Bizottság részére az említett alapok programozott felhasználásával és az ezen alapok kategória és a műveletek száma szerint megvalósult halmozott forráselosztásával és kiadásaival kapcsolatban. Ennek célja, hogy a Bizottság megfelelő módon tájékoztatni tudja a többi uniós intézményt és polgárt az alapok felhasználásáról. Az 1303/2013/EU rendeletben és az alapokra vonatkozó rendeletekben meghatározott tematikus célkitűzéseknek vagy beruházási prioritásoknak közvetlenül megfelelő beavatkozási kategóriák kivételével a beavatkozási kategóriák a különböző tematikus célkitűzések szerinti támogatásra használhatók fel.
(11)
Az e rendeletben előírt intézkedések mielőbbi alkalmazásának lehetővé tétele érdekében a rendeletnek az Európai Unió Hivatalos Lapjában való kihirdetését követő napon hatályba kell lépnie.
(12)
Az e rendeletben előírt intézkedések összhangban vannak az 1303/2013/EU rendelet 150. cikkének (3) bekezdésének első albekezdésével, tekintve, hogy a szóban forgó rendelet 150. cikkének (1) bekezdése szerinti létrehozott ESB-alapok koordinációs bizottsága véleményt nyilvánított,
ELFOGADTA EZT A RENDELETET:
I.   FEJEZET
AZ ÉGHAJLATVÁLTOZÁSSAL KAPCSOLATOS CÉLKITŰZÉSEK TÁMOGATÁSÁNAK MEGHATÁROZÁSÁRA VONATKOZÓ MÓDSZEREK AZ ESB-ALAPOK MINDEGYIKE TEKINTETÉBEN
(Az 1303/2013/EU rendelet 8. cikkének harmadik albekezdése értelmében adott meghatalmazás)
1. cikk
Az éghajlatváltozással kapcsolatos célkitűzések az ERFA, az ESZA és a Kohéziós Alap általi támogatásának kiszámítására alkalmazott módszerek
(1)   Az éghajlatváltozással kapcsolatos célkitűzésekre az ERFA és a Kohéziós Alap által felhasználandó támogatási összegek kiszámítását két lépésben, a következőképpen kell elvégezni:
a)
az e rendelet I. mellékletében az 1. táblázatban meghatározott együtthatókat a beavatkozási területre vonatkozó kódokkal az e kódokra vonatkozóan bejelentett pénzügyi adatokra kell alkalmazni;
b)
azon beavatkozási területre vonatkozó kódokhoz bejelentett pénzügyi adatokat illetően, amelyek együtthatója nulla, amennyiben az e rendelet I. mellékletének 5. táblázatában meghatározott 04 és 05 kódokhoz pénzügyi adatok kerültek rögzítésre a tematikus célkitűzési dimenzión belül, úgy az adatokat 40 %-os együtthatóval kell súlyozni az éghajlatváltozással kapcsolatos célkitűzésekhez való hozzájárulás tekintetében.
(2)   Az e rendelet I. mellékletében foglalt 1. táblázat alapján alkalmazott éghajlatváltozással kapcsolatos együtthatók az 1299/2013/EU európai parlamenti és tanácsi rendelet (3) 8. cikke (2) bekezdésének második albekezdése alapján létrehozott európai területi együttműködési célkitűzés keretében a vonatkozó kategóriákra is alkalmazandó.
(3)   Az ESZA által az éghajlatváltozással kapcsolatos célkitűzésekre fordított támogatás kiszámítása „Az alacsony szén-dioxid-kibocsátású, erőforrás-hatékony gazdaság felé való elmozdulás támogatása” elnevezésű 01 kód dimenziója keretében bejelentett pénzügyi adatok azonosításával a „Kódok a másodlagos téma dimenziója alapján az ESZA keretében” elnevezésű 6. dimenzióval összhangban az e rendelet I. mellékletének 6. táblázatában foglaltak szerint történik.
2. cikk
Az éghajlatváltozással kapcsolatos célkitűzések az EMVA általi támogatásának kiszámítására alkalmazott módszerek
(1)   Az éghajlatváltozással kapcsolatos célkitűzésekhez az EMVA által valamennyi programban felhasználandó támogatás indikatív összegét az 1303/2013/EU rendelet 27. cikke (6) bekezdésében említettek szerint az e rendelet II. mellékletében meghatározott együtthatóknak az 1305/2013/EU rendelet 8. cikke (1) bekezdésének h) pontjában említett finanszírozási tervben feltüntetett tervezett kiadásokra történő alkalmazásával kell kiszámítani az 1305/2013/EU rendelet 5. cikke (3) bekezdésének b) pontjában, (4) és (5) bekezdésében, valamint (6) bekezdésének b) pontjában említett prioritások és kiemelt területek vonatkozásában.
(2)   Az 1303/2013/EU rendelet 50. cikke (4) és (5) bekezdésével összhangban tett éves végrehajtási jelentésben foglalt, az éghajlatváltozással kapcsolatos célkitűzésekhez felhasznált támogatásról szóló jelentés alkalmazásában az (1) bekezdésben említett együtthatókat az 1305/2013/EU rendelet 75. cikkének (2) bekezdésében említett kiadásokra vonatkozó információkra kell alkalmazni.
3. cikk
Az éghajlatváltozással kapcsolatos célkitűzések az ETHA általi támogatásának kiszámítására alkalmazott módszerek
(1)   Az éghajlatváltozáshoz való ETHA általi hozzájárulás mértékét az ETHA által támogatott főbb intézkedések mindegyikéhez való hozzárendeléssel kell kiszámítani, ezáltal feltüntetve valamennyi intézkedés éghajlatváltozáshoz való kapcsolatát.
Az éghajlatváltozással kapcsolatos célkitűzések ETHA általi támogatását az alábbi információk alapján kell kiszámítani:
a)
az éghajlatváltozással kapcsolatos célkitűzésekre az ETHA által felhasználandó támogatás indikatív összege valamennyi programban az 1303/2013/EU rendelet 27. cikkének (6) bekezdésében foglaltak szerint;
b)
az ETHA által támogatott főbb intézkedésekre létrehozott együtthatók az e rendelet III. mellékletében foglaltak szerint;
c)
a tagállamok általi jelentéstétel a pénzügyi előirányzatokról és az egyes intézkedésekre lebontott kiadások az 1303/2013/EU rendelet 50. cikke (4) és (5) bekezdése értelmében éves végrehajtási jelentésekben;
d)
a tagállamok által nyújtott tájékoztatás és adatok a 2014–2020 közötti programozási időszakra a tengerpolitika és a halászati politika pénzügyi támogatására vonatkozó feltételeket meghatározó jövőbeli uniós jogszabály (ETHA-rendelet) értelmében finanszírozásra kiválasztott műveletekről.
(2)   A tagállamok operatív programjukban javasolhatják, hogy egy 40 %-os együtthatót rendeljenek az e rendelet III. mellékletében foglalt 0 %-os együtthatóval súlyozott intézkedéshez, feltéve, hogy a tagállam bizonyítani tudja ezen intézkedésnek az éghajlatváltozás mérsékléséhez és az ahhoz történő alkalmazkodáshoz való relevanciáját.
II.   FEJEZET
AZ EREDMÉNYESSÉGMÉRÉSI KERETBEN FOGLALT MÉRFÖLDKÖVEK ÉS CÉLOK MEGHATÁROZÁSA ÉS ELÉRÉSÜK ÉRTÉKELÉSE
(Az 1303/2013/EU rendelet 22. cikke (7) bekezdése ötödik albekezdésének megfelelő felhatalmazás)
4. cikk
A programokat előkészítő szervek által rögzítendő információk
(1)   A programokat előkészítő szervek rögzítik az eredményességmérési keretre vonatkozó mutatók kiválasztására alkalmazott módszerekkel és kritériumokkal kapcsolatos információkat annak biztosítása érdekében, hogy a megfelelő mérföldkövek és célok eleget tegyenek az 1303/2013/EU rendelet II. mellékletének (3) bekezdésében valamennyi, az ESB-alapok által támogatott program és prioritás, továbbá az 1304/2013/EU rendelet (4) 16. cikkében említett ifjúsági foglalkoztatási kezdeményezésre allokált egyedi források vonatkozásában meghatározott feltételeknek, az 1303/2013/EU rendelet II. mellékletének (1) bekezdésében meghatározott kivételek függvényében.
(2)   A programokat előkészítő szervek által rögzített információk lehetővé teszik az 1303/2013/EU rendelet II. mellékletének (3) bekezdésében meghatározott feltételeknek való megfelelés ellenőrzését a mérföldkövek és célok tekintetében. Ez az alábbiakat foglalja magában:
a)
a mérföldkövek és célok értékének becsléséhez használt adatok vagy bizonyítékok és a kiszámítási módszer, például az egységköltségekre, referenciaértékekre, a végrehajtás általános vagy korábbi arányára vonatkozó adatok, szakértői tanácsok és az előzetes értékelés következtetései;
b)
a műveletek által képviselt pénzügyiforrás-elosztás részesedésére vonatkozó információk, amelyeknek megfelelnek az eredményességmérési keretben meghatározott kimeneti mutatók és a kulcsfontosságú végrehajtási lépések, valamint ezen részesedés kiszámításának magyarázata;
c)
arra vonatkozó információk, miként kerültek alkalmazásra a partnerségi megállapodásban az 1303/2013/EU rendelet 15. cikke (1) bekezdése b) pontjának iv. alpontjával összhangban meghatározott eredményességmérési keret működésében a konzisztencia biztosítását szolgáló módszerek és mechanizmusok;
d)
az eredménymutatók vagy a kulcsfontosságú végrehajtási lépések kiválasztásának indoklása, amennyiben ezek bekerültek az eredményességmérési keretbe.
(3)   A programokat előkészítő szervek által rögzített, az eredményességmérési kerethez mutatók kiválasztására és megfelelő mérföldkövek és célok meghatározására alkalmazott módszerekre és kritériumokra vonatkozó információkat a Bizottság kérésére rendelkezésre kell bocsátani.
(4)   Az e cikk (1)–(3) bekezdésében említett követelményeket az 1303/2013/EU rendelet 30. cikkével összhangban a mérföldkövek és célok felülvizsgálatára is alkalmazni kell.
5. cikk
A mérföldkövek és célok kialakítása
(1)   A 7. cikkben említett eseteket kivéve a mérföldköveket és célokat a prioritás szintjén kell meghatározni. Az eredményességmérési keretben meghatározott kimeneti mutatók és a kulcsfontosságú végrehajtási lépések a szóban forgó prioritásra fordított pénzügyi forráselosztás több mint 50 %-ának felelnek meg. Az említett összeg meghatározásának alkalmazásában az egy mutatóra vagy kulcsfontosságú végrehajtási lépésre fordított forráselosztást csak egyszer lehet számításba venni.
(2)   Valamennyi ESB-alap tekintetében – az EMVA kivételével – a pénzügyi mutatóra vonatkozó mérföldkő és cél az igazoló hatóság számviteli rendszerébe bevezetett és a hatóság által az 1303/2013/EU rendelet 126. cikke c) pontjának megfelelően igazolt támogatható kiadások teljes összegére utal.
Az EMVA esetében a mérföldkő és a cél a közös monitoring és értékelési rendszerbe bevitt megvalósult teljes közkiadásokra utal.
(3)   Valamennyi ESB-alap esetében, az ESZA és az EMVA kivételével, a kimeneti mutatóra vonatkozó mérföldkő és cél olyan műveletekre utal, amelyek esetében valamennyi intézkedés teljes mértékben végrehajtásra került, de amelyekre vonatkozóan nem minden kifizetés valósult meg.
Az ESZA és az EMVA esetében az 1305/2013/EU rendelet 16. cikke, 19. cikke (1) bekezdésének c) pontja, 21. cikke (1) bekezdésének a) és b) pontja, 27., 28., 29., 30., 31., 33. és 34. cikke szerinti intézkedések tekintetében a mérföldkő és a cél az elért értékre is utalhat az olyan műveletek vonatkozásában, amelyek már elkezdődtek, de az eredményre vezető egyes intézkedések még folyamatban vannak.
Az EMVA szerinti egyéb intézkedéseket illetően a mérföldkő és a cél az 1303/2013/EU rendelet 2. cikkének (14) bekezdése értelmében befejezett műveletekre utal.
(4)   A kulcsfontosságú végrehajtási lépés egy prioritás szerinti művelet végrehajtásának lényeges lépéseként került meghatározásra, amelynek befejezése ellenőrizhető és százalékponttal is kifejezhető. E rendelet 6. és 7. cikke alkalmazásában a kulcsfontosságú végrehajtási lépéseket mutatóként kell kezelni.
(5)   Az eredménymutató kizárólag szükség esetén és a támogatott szakpolitikai beavatkozásokkal szoros kapcsolatban alkalmazható.
(6)   Amennyiben az e rendelet 4. cikke (2) bekezdésében említett információkat a célok és mérföldkövek alul- vagy felülbecsléséhez vezető téves feltételezéseken alapulónak ítélték, úgy az az 1303/2013/EU rendelet II. mellékletének 5. pontja értelmében megfelelően indokolt esetnek tekinthető.
6. cikk
A mérföldkövek és célok teljesítése
(1)   A mérföldkövek és célok teljesítését a prioritás szintjén az 1303/2013/EU rendelet 2. cikkének (8) bekezdése értelmében – leszámítva a 7. cikkben említett eseteket – meghatározott eredményességmérési keretben foglalt valamennyi mutatószám és kulcsfontosságú végrehajtási lépés figyelembevételével kell értékelni.
(2)   A prioritáshoz kapcsolódó mérföldkövek és célok akkor minősülnek teljesítettnek, ha a kapcsolódó eredményességmérési keretben foglalt valamennyi mutatószám 2018 végéig a mérföldkő értékének legalább 85 %-át vagy 2023 végéig a célérték legalább 85 %-át teszi ki. amennyiben az eredményességmérési keret legalább három mutatót tartalmaz, a prioritáshoz kapcsolódó mérföldkövek és célok akkor minősülnek teljesítettnek, ha egy kivételével valamennyi mutatószám 2018 végéig a mérföldkő értékének 85 %-át vagy 2023 végéig a célérték 85 %-át teszi ki. Az a mutatószám, amely nem teljesíti a mérföldkő vagy a cél értékének 85 %-át, nem teljesíthet a mérföldkő vagy a cél értékének 75 %-ánál kevesebbet.
(3)   Azon prioritás tekintetében, amelynek eredményességmérési kerete nem tartalmaz két mutatószámnál többet, a mérföldkő-érték legalább 65 %-ának 2018 végéig történő teljesítésének elmulasztása súlyos mulasztásnak minősül a mérföldkövek teljesítését illetően. A célérték legalább 65 %-ának 2023 végéig történő teljesítésének elmulasztása – e mutatószámok bármelyike tekintetében – súlyos mulasztásnak minősül a célértékek teljesítését illetően.
(4)   Azon prioritás tekintetében, amelynek eredményességmérési kerete több mint két mutatószámot tartalmaz, a mérföldkő-érték legalább 65 %-ának 2018 végéig történő teljesítésének elmulasztása súlyos mulasztásnak minősül a mérföldkövek teljesítését illetően. A célérték legalább 65 %-ának 2023 végéig történő teljesítésének elmulasztása – e mutatószámok közül legalább kettő tekintetében – súlyos mulasztásnak minősül a célértékek teljesítését illetően.
7. cikk
Az 1303/2013/EU rendelet 96. cikke (1) bekezdésének a) és b) pontjában említett prioritásokra vonatkozó eredményességmérési keret és az ifjúsági foglalkoztatási kezdeményezést integráló prioritási tengelyek
(1)   Az eredményességmérési kerethez kiválasztott mutatókat és kulcsfontosságú végrehajtási lépéseket, mérföldköveiket és céljaikat, valamint teljesítési értékeiket alaponként vagy régiókategóriánként kell lebontani az ERFA és az ESZA tekintetében.
(2)   Az e rendelet 4. cikke (2) bekezdésében kért információkat az alap és szükség esetén a régiókategória határozza meg.
(3)   A mérföldkövek és célok elérését a prioritáson belül külön kell értékelni valamennyi alap és régiókategória tekintetében, figyelembe véve a mutatószámokat, az azokhoz kapcsolódó mérföldköveket és célokat, valamint teljesítési értékeiket alaponként vagy régiókategóriánként lebontva. Az eredményességmérési keretben meghatározott kimeneti mutatók és a kulcsfontosságú végrehajtási lépések az alapra és szükség esetén a régiókategóriára fordított pénzügyi forráselosztás több mint 50 %-ának felelnek meg. Az említett összeg meghatározásának alkalmazásában az egy mutatóra vagy kulcsfontosságú végrehajtási lépésre fordított forráselosztást csak egyszer lehet számításba venni.
(4)   Amennyiben az ifjúsági foglalkoztatási kezdeményezésre fordított forrásokat egy prioritási tengely részeként az 1304/2013/EU rendelet 18. cikke c) pontjával összhangban programozzák, úgy az eredményességmérési keretet külön meg kell határozni az ifjúsági foglalkoztatási kezdeményezésre és az ifjúsági foglalkoztatási kezdeményezésre vonatkozóan meghatározott mérföldkövek teljesítését a prioritási tengely többi részétől külön kell értékelni.
III.   FEJEZET
AZ ERFA, AZ ESZA ÉS A KOHÉZIÓS ALAP BEAVATKOZÁSI KATEGÓRIÁIRA VONATKOZÓ NÓMENKLATÚRA A NÖVEKEDÉST ÉS MUNKAHELYTEREMTÉST SZOLGÁLÓ BERUHÁZÁSOK KERETÉBEN
8. cikk
Az ERFA-ra, az ESZA-ra és a Kohéziós Alapra vonatkozó beavatkozási kategóriák
(Az 1303/2013/EU rendelet 96. cikke (2) bekezdése második albekezdésének megfelelő felhatalmazás)
(1)   Az 1303/2013/EU rendelet 96. cikke (2) bekezdésének második albekezdésében említett beavatkozási kategóriákra vonatkozó nómenklatúra meghatározását az e rendelet I. mellékletének 1–8. táblázata tartalmazza. Az e táblázatokban meghatározott kódok az ERFA-ra alkalmazandók a „növekedést és munkahelyteremtést szolgáló beruházás” elnevezésű cél, a Kohéziós Alap, az ESZA és az ifjúsági foglalkoztatási kezdeményezés vonatkozásában, az e cikk (2)–(3) bekezdésében meghatározottak szerint.
(2)   Az e rendelet I. mellékletének 1. táblázatában meghatározott 001–101 kódok kizárólag az ERFA-ra és a Kohéziós Alapra alkalmazandók.
Az e rendelet I. mellékletének 1. táblázatában meghatározott 102–120 kódok kizárólag az ESZA-ra alkalmazandók.
Kizárólag az e rendelet I. mellékletének 1. táblázatában meghatározott 103 kód alkalmazandó az ifjúsági foglalkoztatási kezdeményezésre.
Az e rendelet I. mellékletének 1. táblázatában meghatározott 121, 122 és 123 kódok az ERFA-ra, a Kohéziós Alapra és az ESZA-ra alkalmazandók.
(3)   Az e rendelet I. mellékletének 2–4., 7. és 8. táblázatában meghatározott kódok az ERFA-ra, az ESZA-ra, az ifjúsági foglalkoztatási kezdeményezésre és a Kohéziós Alapra alkalmazandók.
Az e rendelet I. mellékletének 5. táblázatában meghatározott kódok kizárólag az ERFA-ra és a Kohéziós Alapra alkalmazandók.
Az e rendelet I. mellékletének 6. táblázatában meghatározott kódok kizárólag az ESZA-ra és az ifjúsági foglalkoztatási kezdeményezésre alkalmazandók.
IV.   FEJEZET
ZÁRÓ RENDELKEZÉSEK
9. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
E rendelet 3. cikke és III. melléklete az ETHA-rendelet hatálybalépésének időpontjától alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. március 7-én.
a Bizottság részéről
az elnök
José Manuel BARROSO
(1)  HL L 347., 2013.12.20., 320. o.
(2)  Az Európai Parlament és a Tanács 2013. december 17-i 1305/2013/EU rendelete az Európai Mezőgazdasági Vidékfejlesztési Alapból nyújtandó vidékfejlesztési támogatásról és az 1698/2005/EK rendelet hatályon kívül helyezéséről (HL L 487, 2013.12.20, 487 o.).
(3)  Az Európai Parlament és a Tanács 2013. december 17-i 1299/2013/EU rendelete az Európai Regionális Fejlesztési Alapból az európai területi együttműködési célkitűzésnek nyújtott támogatásra vonatkozó egyedi rendelkezésekről (HL L 347., 2013.12.20., 259. o.).
(4)  Az Európai Parlament és a Tanács 2013. december 17-i 1304/2013/EU rendelete az Európai Szociális Alapról és a 181/2006/EK tanácsi rendelet hatályon kívül helyezéséről (HL L 347., 2013.12.20., 470. o.).
MELLÉKLETEK I
Az Alapok
 (1)
beavatkozási kategóriáira vonatkozó nómenklatúra a növekedést és munkahelyteremtést szolgáló beruházás célkitűzés és az ifjúsági foglalkoztatási kezdeményezés keretében
1. TÁBLÁZAT:   KÓDOK A BEAVATKOZÁSI TERÜLET DIMENZIÓJA ALAPJÁN
1.
BEAVATKOZÁSI TERÜLET
Az éghajlatváltozással kapcsolatos célkitűzések támogatási összegeinek kiszámítására vonatkozó együttható
I.   Termelő beruházás
001
A kis-és középvállalkozásokba–(kkv-k) való általános termelő beruházás
0 %
002
Kutatási és innovációs folyamatok a nagyvállalatokban
0 %
003
Az alacsony szén-dioxid-kibocsátású gazdasághoz kapcsolódó nagyvállalatokba való termelő beruházás
40 %
004
A nagyvállalatok és a kkv-k közötti együttműködéshez kapcsolódó termelő beruházás az információs és kommunikációs technológiával (IKT) összefüggő termékek és szolgáltatások, valamint e-kereskedelem továbbfejlesztése és az IKT iránti kereslet fokozása céljából
0 %
II.   Alapvető szolgáltatásokat nyújtó infrastruktúra és a kapcsolódó beruházások:
Energia-infrastruktúra
005
Villamos energia (tárolás és átvitel)
0 %
006
Villamos energia (TEN-E tárolás és átvitel)
0 %
007
Földgáz
0 %
008
Földgáz (TEN–E)
0 %
009
Megújuló energia: szél
100 %
010
Megújuló energia: napenergia
100 %
011
Megújuló energia: biomassza
100 %
012
Egyéb megújuló energia (ideértve a hidroelektronikai, a geotermikus és a tengeri energiát) és a megújuló energiaforrások integrációja (ideértve a tárolást, a gáz és megújuló hidrogén előállításához szükséges infrastruktúra energiaellátását)
100 %
013
A közcélú infrastruktúra energiahatékony felújítása, demonstrációs projektek és támogatási intézkedések
100 %
014
A meglévő lakásállomány energiahatékony felújítása, demonstrációs projektek és támogatási intézkedések
100 %
015
Kis- és közepes feszültségű intelligens energiaelosztó-rendszerek (ideértve az intelligens energiahálózatokat és IKT-rendszereket)
100 %
016
Nagy hatékonyságú kapcsolt energiatermelés és távfűtés
100 %
Környezeti infrastruktúra
017
Háztartási hulladékok kezelése (ideértve a minimalizálásra, a válogatásra és az újrahasznosításra irányuló intézkedéseket)
0 %
018
Háztartási hulladékok kezelése (ideértve a mechanikai, biológiai kezelést, a hőkezelést, az égetést és a hulladéklerakással kapcsolatos intézkedéseket)
0 %
019
Kereskedelmi, ipari vagy veszélyes hulladékok kezelése
0 %
020
Emberi fogyasztásra szánt víz biztosítása (kinyerési, kezelési, tárolási és elosztási infrastruktúra)
0 %
021
Vízgazdálkodás és az ivóvízkészletek védelme (ideértve a vízgyűjtő-gazdálkodást, a vízellátást, az éghajlatváltozáshoz való különleges alkalmazkodási intézkedéseket, a távfogyasztásmérést, a díjszabási rendszereket és a szivárgás visszaszorítását)
40 %
022
Szennyvízkezelés
0 %
023
Az üvegházhatásúgáz-kibocsátás csökkentésére és/vagy elkerülésére irányuló környezetvédelmi intézkedések (ideértve a metángáz kezelését és tárolását és a komposztálást)
100 %
Közlekedési infrastruktúra
024
Vasút (TEN-T törzshálózat)
40 %
025
Vasút (TEN-T átfogó)
40 %
026
Egyéb vasút
40 %
027
Mozgó vasúti tárgyi eszközök
40 %
028
TEN-T autópályák és -utak — törzshálózat (új építésű)
0 %
029
TEN-T autópályák és -utak — átfogó hálózat (új építésű)
0 %
030
Másodrendű útkapcsolat a TEN-T úthálózathoz és csomópontokhoz (új építésű)
0 %
031
Egyéb nemzeti és regionális utak (új építésű)
0 %
032
Helyi úthálózat (új építésű)
0 %
033
TEN-T felújított vagy javított út
0 %
034
Egyéb felújított vagy javított út (autópálya, nemzeti, regionális vagy helyi)
0 %
035
Multimodális közlekedés (TEN–T)
40 %
036
Multimodális közlekedés
40 %
037
Repülőterek (TEN-T) (2)
0 %
038
Egyéb repülőterek (2)
0 %
039
Tengeri kikötők (TEN-T)
40 %
040
Egyéb tengeri kikötők
40 %
041
Belvízi utak és kikötők (TEN-T)
40 %
042
Belvízi utak és kikötők (regionális és helyi)
40 %
Fenntartható közlekedés
043
A tiszta városi közlekedési infrastruktúra és annak elősegítése (ideértve a felszerelést és a járműveket)
40 %
044
Intelligens szállítási rendszerek (ideértve a szükségletkezelés, az úthasználatidíj-rendszerek bevezetését, az IT-monitoring ellenőrzési és információs rendszereket)
40 %
Információs és kommunikációs technológiák (TEN-ICT) infrastruktúrája
045
IKT: Gerinc-/felhordóhálózat
0 %
046
IKT: Nagysebességű szélessávú hálózat (hozzáférés/helyi hurok; >/= 30 Mbps)
0 %
047
IKT: Rendkívül nagysebességű szélessávú hálózat (hozzáférés/helyi hurok; >/= 100 Mbps)
0 %
048
IKT: Az IKT-infrastruktúra egyéb típusai/nagyszabású számítógépes erőforrások/berendezések (ideértve az e-infrastruktúrát, az adatközpontokat és szenzorokat; valamint az egyéb infrastruktúrába, például kutatási létesítményekbe, környezeti és szociális infrastruktúrába beépült típusokat)
0 %
III.   Szociális, egészségügyi és oktatási infrastruktúra és a kapcsolódó beruházás:
049
A felsőoktatáshoz kapcsolódó oktatási infrastruktúra
0 %
050
A szakképzéshez, képzéshez és a felnőttkori tanuláshoz kapcsolódó oktatási infrastruktúra
0 %
051
Az iskolai oktatáshoz kapcsolódó oktatási infrastruktúra (alapfokú és általános középfokú oktatás)
0 %
052
A koragyermekkori neveléshez és gondozáshoz kapcsolódó infrastruktúra
0 %
053
Egészségügyi infrastruktúra
0 %
054
Lakás-infrastruktúra
0 %
055
A regionális és helyi fejlesztésekhez hozzájáruló egyéb szociális infrastruktúra
0 %
IV.   Endogén potenciál fejlesztése:
Kutatás, fejlesztés és innováció
056
Infrastruktúrára, kapacitásokra és berendezésekre irányuló beruházások a kkv-kben, a kutatási és innovációs tevékenységekkel közvetlen kapcsolatban
0 %
057
Infrastruktúrára, kapacitásokra és berendezésekre irányuló beruházások a nagyvállalatokban, a kutatási és innovációs tevékenységekkel közvetlen kapcsolatban
0 %
058
Kutatási és innovációs infrastruktúra (állami)
0 %
059
Kutatási és innovációs infrastruktúra (magánszférabeli, ideértve a tudományos parkokat)
0 %
060
Kutatási és innovációs tevékenységek az állami kutatóközpontokban és kompetenciaközpontokban, ideértve a hálózatépítést
0 %
061
Kutatási és innovációs tevékenységek a magán-kutatóközpontokban, ideértve a hálózatépítést
0 %
062
Technológiatranszfer és az egyetemek-vállalatok közötti olyan együttműködés, amelynek előnyeiből elsősorban a kkv-k részesülnek
0 %
063
Csoportos támogatás és üzleti hálózatok elsősorban a kkv-k támogatására
0 %
064
Kutatási és innovációs folyamatok a kkv-kben (ideértve az utalványprogramokat, a folyamat-, a formatervezési, a szolgáltatás-innovációt és a szociális innovációt)
0 %
065
Kutatási és innovációs infrastruktúra, folyamatok, technológiatranszfer és együttműködés az alacsony szén-dioxid-kibocsátású gazdaságra és az éghajlatváltozással szembeni ellenálló képesség fokozására összpontosító vállalkozások között
100 %
Vállalkozásfejlesztés
066
Fejlett támogatási szolgáltatások a kkv-k és kkv-csoportok számára (ideértve a menedzsment-, marketing- és tervezési szolgáltatásokat)
0 %
067
Kkv-vállalkozásfejlesztés, a vállalkozói készség és inkubáció támogatása (ideértve a hasznosító (spin-off) és induló (spin-out) folyamatokat)
0 %
068
Energia-hatékonysági és demonstrációs projektek a kkv-kben és támogatási intézkedések
100 %
069
A környezetbarát gyártási eljárások és az erőforráshatékonyság támogatása a kkv-kben
40 %
070
Az energiahatékonyság előmozdítása a nagyvállalkozásokban
100 %
071
Az alacsony szén-dioxid-kibocsátású gazdasághoz és az éghajlatváltozással szembeni ellenálló képességhez hozzájáruló szolgáltatások nyújtására szakosodott vállalkozások fejlesztése és népszerűsítése (ideértve az ilyen szolgáltatásoknak nyújtott támogatást is)
100 %
072
Vállalati infrastruktúra a kkv-k számára (ideértve az ipari parkokat és telephelyeket)
0 %
073
A szociális vállalatok támogatása (kkv-k)
0 %
074
Kereskedelmi turisztikai eszközök fejlesztése és népszerűsítése a kkv-kben
0 %
075
Kereskedelmi turisztikai szolgáltatások fejlesztése és népszerűsítése a kkv-kben vagy a kkv-k részére
0 %
076
Kulturális és kreatív javak fejlesztése és népszerűsítése a kkv-kben
0 %
077
Kulturális és kreatív szolgáltatások fejlesztése és népszerűsítése a kkv-kben vagy a kkv-k részére
0 %
Információs és kommunikációs technológia (IKT) — keresletserkentés, alkalmazások és szolgáltatások
078
Elektronikus kormányzati szolgáltatások és alkalmazások (ideértve az elektronikus közbeszerzést, a közigazgatási reformot támogató IKT-intézkedéseket, a kiberbiztonsággal, a bizalommal és a magánélettel kapcsolatos intézkedéseket, az e-igazságszolgáltatást és az e-demokráciát)
0 %
079
A közszféra információihoz való hozzáférés (ideértve a nyitott adatokat, az e-kultúrát, a digitális könyvtárakat, az e-tartalmat és e-turizmust)
0 %
080
Az e-inklúzióval, e-hozzáféréssel, e-tanulással és e-oktatással kapcsolatos szolgáltatások és alkalmazások, digitális jártasság
0 %
081
Az aktív és egészséges idősödés kihívásait kezelő IKT-megoldások és e-egészségügyi szolgáltatások és alkalmazások (ideértve az e-ápolást és a saját lakókörnyezetben való életvitel segítését)
0 %
082
IKT-szolgáltatások és -alkalmazások a kkv-k számára (ideértve az e-kereskedelmet, az e-üzletvitelt és a hálózatos üzleti folyamatokat), az élő laboratóriumokat, az internetes vállalkozókat és az IKT-vállalkozások indítását
0 %
Környezet
083
Levegőminőségi intézkedések
40 %
084
A környezetszennyezés integrált megelőzése és csökkentése (IPPC).
40 %
085
A biodiverzitás védelme és javítása, természetvédelem és zöld infrastruktúra
40 %
086
A Natura 2000 területek védelme, helyreállítása és fenntartható felhasználása
40 %
087
Az éghajlatváltozáshoz való alkalmazkodásra irányuló intézkedések, az éghajlattal kapcsolatos kockázatok (pl. erózió, tűz, árvíz, vihar és szárazság) megelőzése és kezelése, ideértve a társadalmi tudatosság növelését, a polgári védelmet és a katasztrófavédelmi rendszereket és infrastruktúrákat
100 %
088
Kockázat-megelőzés és a nem az éghajlattal kapcsolatos természeti kockázatok (pl. földrengések), valamint az emberi tevékenységekhez kapcsolódó kockázatok (pl. technológiai balesetek) kezelése, ideértve a társadalmi tudatosság fokozását, a polgári védelmet és a katasztrófavédelmi rendszereket és infrastruktúrákat
0 %
089
Ipari területek és szennyezett talaj rehabilitációja
0 %
090
Kerékpárutak és gyalogutak
100 %
091
A természeti területek turizmuspotenciáljának fejlesztése és népszerűsítése
0 %
092
Az állami turisztikai eszközök védelme, fejlesztése és népszerűsítése
0 %
093
Az állami turisztikai szolgáltatások fejlesztése és népszerűsítése
0 %
094
Az állami kulturális javak és örökség védelme, fejlesztése és népszerűsítése
0 %
095
Az állami kulturális szolgáltatások és örökség fejlesztése és népszerűsítése
0 %
Egyéb
096
A közigazgatóságok intézményi kapacitása és az ERFA végrehajtásához vagy az ESZA intézményi kapacitási kezdeményezéseit támogató intézkedésekhez kapcsolódó közszolgáltatások
0 %
097
Közösségi irányítású, helyi fejlesztési kezdeményezések városi és vidéki területeken
0 %
098
A legkülső régiók: a megközelítési nehézségeknek és a területi széttagozódásnak tulajdonítható bármilyen külön költség megtérítése
0 %
099
A legkülső régiók: különleges intézkedések a piac méretéből adódó tényezők miatti külön költségek megtérítésére
0 %
100
A legkülső régiók: támogatás az éghajlati viszonyokból és a domborzati nehézségekből adódó külön költségek megtérítésére
40 %
101
Keresztfinanszírozás az ERFA keretében (a művelet ERFA-részének és a közvetlenül ahhoz kapcsolódó részének kielégítő végrehajtásához szükséges ESZA-típusú tevékenységek támogatása)
0 %
V.   A fenntartható és minőségi foglalkoztatás előmozdítása és a munkaerő mobilitásának támogatása:
102
A munkakeresők és inaktívak foglalkoztatáshoz való hozzáférése, ideértve a tartósan munkanélküli és a munkaerőpiactól távol eső személyeket, a helyi foglalkoztatást érintő kezdeményezések és a munkaerő mobilitásának támogatása révén
0 %
103
A fiataloknak fenntartható munkaerő-piaci integrációja, különösen azoké, akik nem vesznek részt a foglalkoztatásban, az oktatásban vagy a képzésben, ideértve a társadalmi kirekesztés kockázatának kitett és a marginális helyzetű közösségekből származó fiatalokat, többek között az ifjúsági garancia végrehajtása révén
0 %
104
Önfoglalkoztatás, vállalkozás és vállalatalapítás, ideértve az innovatív mikro-, kis- és közepes vállalkozásokat
0 %
105
A nemek közötti egyenlőség minden területen, többek között a foglalkoztatáshoz való hozzáférés és a munkahelyi előmenetel terén, a munka és a magánélet összeegyeztetése és az „azonos munkáért azonos bér” elvének előmozdítása
0 %
106
A munkavállalók, vállalkozások és vállalkozók alkalmazkodása a megváltozott körülményekhez
0 %
107
Tevékeny és egészséges időskor
0 %
108
A munkaerő-piaci intézmények, pl. az állami és magánszférabeli munkaügyi hivatalok modernizálása és a munkaerő-piaci szükségletek összehangolásának javítása, egyebek mellett olyan intézkedések révén, amelyek ösztönzik a munkaerő transznacionális mobilitását és mobilitási rendszerek révén, valamint az intézmények és a kapcsolódó érdekelt felek közötti eredményesebb együttműködés révén
0 %
VI.   A társadalmi befogadás előmozdítása, a szegénység és bárminemű megkülönböztetés elleni fellépés:
109
Az aktív befogadás, többek között az esélyegyenlőség és az aktív részvétel előmozdítása, valamint a foglalkoztathatóság javítása érdekében
0 %
110
A marginalizálódott közösségek – például a romák – társadalmi-gazdasági integrációja
0 %
111
A megkülönböztetés valamennyi formája elleni küzdelem és az esélyegyenlőség előmozdítása
0 %
112
A megfizethető, fenntartható és minőségi szolgáltatásokhoz való jobb hozzáférés biztosítása, beleértve az egészségügyi szolgáltatásokat és a közérdekű szociális szolgáltatásokat
0 %
113
A foglalkoztatáshoz való hozzáférés megkönnyítése érdekében a társadalmi vállalkozói szellem, a társadalmi vállalkozásokba történő szakmai integráció és a szociális és szolidáris gazdaság előmozdítása
0 %
114
Közösségvezérelt helyi fejlesztési stratégiák
0 %
VII.   Az oktatásba, a képzésbe és a szakképzésbe történő beruházás a készségek és az egész életen át tartó tanulás céljábóL:
115
A korai iskolaelhagyók számának csökkentése és a korai iskolaelhagyás megelőzése, valamint a minőségi oktatáshoz való egyenlő hozzáférés előmozdítása a koragyermekkori nevelésben, az alap- és középfokú oktatásban, ideértve az oktatásba való visszatérést ösztönző formális, informális és nem formális tanulási formákat is
0 %
116
A felsőfokú vagy annak megfelelő szintű oktatás minőségének, hatékonyságának és hozzáférhetőségének javítása az oktatásban való részvétel növelése érdekében, különösen a hátrányos helyzetű csoportok számára
0 %
117
Az egész életen át tartó tanulás lehetőségeihez való egyenlő hozzáférés javítása minden korcsoport számára formális, informális és nem formális módon egyaránt, a munkavállalók ismereteinek, készségeinek és kompetenciáinak naprakésszé tétele, valamint a rugalmas tanulási formák előmozdítása, többek között a pályaorientáció és a megszerzett kompetenciák elismerése révén
0 %
118
Az oktatási és képzési rendszerek munkaerő-piaci igényekhez való igazodásának javítása, a tanulásból a munkába történő átmenet megkönnyítése, a szakmai oktatás és a képzési rendszerek megerősítése és minőségének javítása többek között a készségek iránti igény előrejelzésén alapuló mechanizmusok, a tananyagok kiigazítása, a munkaalapú tanulási rendszerek – beleértve a duális tanulási rendszereket és a tanulószerződéses gyakorlati képzéseket – létrehozása és továbbfejlesztése
0 %
VIII.   A közhatóságok és az érdekelt felek intézményi kapacitásának javítása és hatékony közigazgatás:
119
Azon közigazgatási szervek és közszolgálatok intézményi kapacitásának és hatékonyságának növelésébe történő beruházások nemzeti, regionális és helyi szinten, amelyek célja a reformok, a jobb szabályozás és a jó kormányzás megvalósítása
0 %
120
Az oktatással, az egész életen át tartó tanulással és a képzéssel foglalkozó politikák, valamint a foglalkoztatási és szociálpolitika kidolgozásában érintett valamennyi érdekelt kapacitásának kiépítése többek között a nemzeti, regionális és helyi szintű reformok ösztönzését célzó ágazati és területi paktumok révén
0 %
IX.   Technikai segítségnyújtás:
121
Előkészítés, végrehajtás, monitoring és ellenőrzés
0 %
122
Értékelés és tanulmányok
0 %
123
Tájékoztatás és kommunikáció
0 %
2. TÁBLÁZAT:   KÓDOK A FINANSZÍROZÁS FORMÁJÁNAK DIMENZIÓJA ALAPJÁN
2.   FINANSZÍROZÁSI FORMA
01
Vissza nem térítendő támogatás
02
Visszatérítendő támogatás
03
Támogatás pénzügyi eszközökkel: kockázati és saját tőke vagy azzal egyenértékű eszköz révén
04
Támogatás pénzügyi eszközökkel: hitel vagy azzal egyenértékű eszköz révén
05
Támogatás pénzügyi eszközökkel: kezességvállalás vagy azzal egyenértékű eszköz révén
06
Támogatás pénzügyi eszközökkel: kamattámogatás, garanciadíj-támogatás, technikai támogatás vagy azzal egyenértékű támogatás révén
07
Jutalom
3. TÁBLÁZAT:   KÓDOK A TERÜLETI DIMENZIÓ ALAPJÁN
3.   TERÜLET TÍPUSA
01
Nagyméretű városi területek (sűrűn lakott > 50 000 fős lakosság)
02
Kisméretű városi területek (közepes népsűrűség > 5 000 fős lakosság)
03
Vidéki területek (ritkán lakott)
04
Makro-regionális együttműködési terület
05
Együttműködés a nemzeti és regionális programterületek terén nemzeti összefüggésben
06
ESZA transznacionális együttműködés
07
Nem alkalmazható
4. TÁBLÁZAT:   KÓDOK A TERÜLETI VÉGREHAJTÁSI MECHANIZMUSOK DIMENZIÓ ALAPJÁN
4.   TERÜLETI VÉGREHAJTÁSI MECHANIZMUSOK
01
Integrált területi beruházás— városi
02
A fenntartható városfejlesztés egyéb integrált megközelítései
03
Integrált területi beruházás— egyéb
04
A fenntartható vidékfejlesztés egyéb integrált megközelítései
05
A fenntartható város-/vidékfejlesztés egyéb integrált megközelítései
06
Közösségvezérelt helyi fejlesztési kezdeményezések
07
Nem alkalmazható
5. TÁBLÁZAT:   KÓDOK A TEMATIKUS CÉLKITŰZÉS DIMENZIÓ ALAPJÁN
5.   TEMATIKUS CÉLKITŰZÉS (ERFA és a Kohéziós Alap)
01
A kutatás, technológiai fejlesztés és az innováció erősítése
02
Az információs és kommunikációs technológiákhoz való hozzáférés, a technológiák használatának és minőségének javítása
03
Kis- és közép-vállalkozások (kkv-k) versenyképességének növelése
04
Az alacsony szén-dioxid-kibocsátású gazdaság felé történő elmozdulás támogatása minden ágazatban
05
Az éghajlatváltozáshoz való alkalmazkodás, a kockázat-megelőzés és –kezelés támogatása
06
A környezetvédelem és az erőforrás-felhasználás hatékonyságának előmozdítása
07
A fenntartható közlekedés előmozdítása és a kapacitáshiányok megszüntetése a főbb hálózati infrastruktúrákban
08
A fenntartható és minőségi foglalkoztatás előmozdítása és a munkaerő mobilitásának támogatása
09
A társadalmi befogadás előmozdítása és a szegénység és bárminemű megkülönböztetés elleni fellépés
010
Beruházások az oktatás, a képzés és szakképzés, valamint a képességfejlesztés és az egész életen át tartó tanulás területén
011
A közhatóságok és az érdekelt felek intézményi kapacitásának javítása és hatékony közigazgatás
012
Nem alkalmazható (csak technikai segítségnyújtás)
6. TÁBLÁZAT:   KÓDOK A MÁSODLAGOS TÉMA DIMENZIÓJA ALAPJÁN AZ ESZA KERETÉBEN
6.
ESZA MÁSODLAGOS TÉMA
Az éghajlatváltozással kapcsolatos célkitűzések támogatási összegeinek kiszámítására vonatkozó együttható
01
Az alacsony szén-dioxid-kibocsátású, erőforrás-hatékony gazdaság felé való elmozdulás támogatása
100 %
02
Társadalmi innováció
0 %
03
A kkv-k versenyképességének fokozása
0 %
04
A kutatás, technológiai fejlesztés és innováció erősítése
0 %
05
Az információs és kommunikációs technológiákhoz való hozzáférés, a technológiák használatának és minőségének javítása
0 %
06
Megkülönböztetésmentesség
0 %
07
Nemek közötti egyenlőség
0 %
08
Nem alkalmazható
0 %
7. TÁBLÁZAT:   KÓDOK AZ GAZDASÁGI TEVÉKENYSÉGEK DIMENZIÓJA ALAPJÁN
7.   GAZDASÁGI TEVÉKENYSÉG
01
Mezőgazdaság és erdészet
02
Halászat és akvakultúra
03
Élelmiszerek és italok gyártása
04
Textíliák és textilipari termékek előállítása
05
Szállítóeszközök gyártása
06
Számítógépek, elektronikai és optikai termékek gyártása
07
Egyéb, nem meghatározott gyártási tevékenység
08
Építőipar
09
Bányászat és kőfejtés (ideértve az energiahordozók bányászatát)
10
Villamosenergia-, gáz-, gőz-, forróvízellátás és légkondicionálás
11
Vízellátás, szennyvíz gyűjtése és kezelése, hulladékgazdálkodás és szennyeződésmentesítés
12
Szállítás és raktározás
13
Információs és kommunikációs tevékenységek, ideértve a távközlést, az informatikai szolgáltatási tevékenységeket, a számítógépes programozást, a tanácsadást és a kapcsolódó tevékenységeket
14
Nagy- és kiskereskedelem
15
Turizmus, szálláshely-szolgáltatás, vendéglátás
16
Pénzügyi és biztosítási tevékenység
17
Ingatlannal, bérlettel kapcsolatos és üzleti tevékenységek
18
Közigazgatás
19
Oktatás
20
Humán-egészségügyi ellátás
21
Szociális munka, közösségi, szociális és személyi szolgáltatások
22
A környezetvédelemhez és az éghajlatváltozás hatásainak enyhítéséhez kapcsolódó tevékenységek
23
Művészet, szórakoztatás, kreatív iparágak és szabadidős tevékenységek
24
Egyéb, meg nem határozott szolgáltatások
8. TÁBLÁZAT:   KÓDOK AZ ELHELYEZKEDÉS DIMENZIÓJA ALAPJÁN
8.   
HELY (2)
Kód
Elhelyezkedés
A régió vagy terület kódja, ahol a műveletet végrehajtják az 1059/2003/EK európai parlamenti és tanácsi rendelet mellékletében foglalt statisztikai célú területi egységek osztályozása (NUTS) szerint (3)
(1)  Európai Regionális Fejlesztési Alap, Kohéziós Alap és Európai Szociális Alap.
(2)  A környezetvédelemmel kapcsolatos beruházásokra korlátozva vagy a kedvezőtlen környezeti hatásának enyhítéséhez vagy csökkentéséhez szükséges beruházások kíséretében.
(3)  Az Európai Parlament és a Tanács 2003. május 26-i 1059/2003/EK rendelete a statisztikai célú területi egységek nómenklatúrájának (NUTS) létrehozásáról (HL L 154., 2003.6.21., 1. o.).
II. MELLÉKLET
Az éghajlatváltozással kapcsolatos célkitőzésekre vonatkozó támogatási összegek kiszámításához használt együtthatók az Európai Mezıgazdasági Vidékfejlesztési Alap esetében a 2. cikk értelmében
Az 1305/2013/EU rendelet (1) cikke
Prioritás / kiemelt terület
Együttható
5. cikk, (3) bekezdés, b) pont
A mezőgazdasági üzemekben megvalósuló kockázatmegelőzés és -kezelés támogatása
40 %
5. cikk, (4) bekezdés
A mezőgazdasággal és az erdészettel kapcsolatos ökoszisztémák állapotának helyreállítása, megőrzése és javítása (valamennyi kiemelt terület)
100 %
5. cikk, (5) bekezdés
Az erőforrás-hatékonyság előmozdítása, valamint az alacsony szén-dioxid-kibocsátású és az éghajlatváltozáshoz alkalmazkodni képes gazdaság irányába történő elmozdulás támogatása a mezőgazdasági, az élelmiszer-ipari és az erdészeti ágazatban (valamennyi kiemelt terület)
100 %
5. cikk, (6) bekezdés, b) pont
A helyi fejlesztés előmozdítása a vidéki térségekben
40 %
(1)  Az Európai Parlament és a Tanács 2013. december 17-i 1305/2013/EU rendelete az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487. o.).
III. MELLÉKLET
Az éghajlatváltozással kapcsolatos célkitűzésekre fordított támogatási összegek kiszámításához használt együtthatók az Európai Tengerügyi és Halászati Alap esetében a 3. cikk értelmében
Az intézkedés megnevezése
Ideiglenes számozás
Együttható
I.   FEJEZET
Innováció
28. cikk
0 %* (1)
Tanácsadási szolgáltatások
29. cikk
0 %
A tudományos szakemberek és a halászok közötti partnerségek
30. cikk
0 %*
A humán tőke és a társadalmi párbeszéd előmozdítása- képzés, hálózatépítés, társadalmi párbeszéd
31. cikk
0 %*
A humán tőke és a társadalmi párbeszéd előmozdítása- házastársak és élettársak támogatása
31.2. cikk
0 %*
A humán tőke és a társadalmi párbeszéd előmozdítása – gyakornokok az SSCF hajók fedélzetén
31.3. cikk
0 %*
A jövedelem diverzifikációja és új formái
32. cikk
0%*
Vállalkozásindítási támogatás fiatal halászok számára
32 a. cikk
0 %
Biztonság és egészség
33. cikk
0 %
A halászati tevékenység átmeneti szüneteltetése
33 a. cikk
40 %
A halászati tevékenységek végleges beszüntetése
33 b. cikk
100 %
Kedvezőtlen éghajlati jelenségek és környezeti események esetére létrehozott kölcsönös kockázatkezelési alapok
33 c. cikk
40 %
Halászati lehetőségek elosztási rendszereinek nyújtott támogatás
34. cikk
40 %
Védelmi intézkedések kidolgozásának és végrehajtásának támogatása
35. cikk
0%
A halászat tengeri környezetre gyakorolt hatásának korlátozása és a halászatnak a fajok védelméhez igazítása
36. cikk
40 %
A tengerek biológiai erőforrásainak védelméhez kapcsolódó innováció
37. cikk
40 %
A tengeri biológiai sokféleség védelme és helyreállítása – hulladékgyűjtés
38. cikk, (1) bekezdés, a) pont
0 %
A tengeri biológiai sokféleség védelme és helyreállítása – hozzájárulás az eredményesebb gazdálkodáshoz vagy védelemhez, statikus vagy mozgó létesítmények építése, telepítése vagy korszerűsítése, a NATURA2000 helyszínekhez és a fokozottan védett területekhez kapcsolódó védelmi és gazdálkodási tervek előkészítése, a védett tengeri területek irányítása, helyreállítása és nyomon követése, beleértve a NATURA2000 területeket is, környezettudatosság, a biológiai sokféleség és az ökoszisztémák által nyújtott szolgáltatások fenntartását és előmozdítását célzó egyéb cselekvésekben való részvétel
38. cikk (1) bekezdés, b)–e), ea) és f) pont
40 %
A tengeri biológiai sokféleség védelme és helyreállítása – emlősök és madarak által okozott károkkal kapcsolatos kárpótlási rendszerek
38. cikk, (1) bekezdés, eb) pont
0 %
Az éghajlatváltozás enyhítése – fedélzeti beruházások
39. cikk, (1) bekezdés, a) pont
100 %
Az éghajlatváltozás enyhítése – az energia-hatékonysági ellenőrzések és rendszerek
39. cikk, (1) bekezdés, b) pont
100 %
Energiahatékonyság - az alternatív meghajtórendszerek és hajótesttervek hozzájárulásának értékelését célzó tanulmányok
39. cikk (1) bekezdés c) pont
40 %
A főhajtómű vagy a segédhajtóművek cseréje vagy korszerűsítése
39.2. cikk
100 %
Hozzáadott érték, termékminőség és a nem szándékos fogások felhasználása
40. cikk
0 %
Halászkikötők, kirakodóhelyek, árverési csarnokok és menedékek - a halászkikötők és árverési csarnokok infrastruktúrájának, illetve a kirakodóhelyek és menedékek fejlesztésébe történő beruházások
41.1. cikk
40 %
Halászkikötők, kirakodóhelyek, árverési csarnokok és menedékek – a fogások kirakodására vonatkozó kötelezettségnek való megfelelés elősegítésére irányuló beruházások
41.2. cikk
0 %
Halászkikötők, kirakodóhelyek, árverési csarnokok és menedékek – a halászok biztonságának javítására irányuló beruházások
41.3. cikk
0 %
Belvízi halászat, valamint belvízi állat- és növényvilág – a 33. cikkben említett fedélzeti, illetve egyéni felszerelések
42. cikk, (1) bekezdés, a) pont
0*%
Belvízi halászat, valamint belvízi állat- és növényvilág. A 36. és 37. cikkben említett felszerelésekbe és művelettípusokba történő beruházások
42. cikk, (1) bekezdés, b) pont
Belvízi halászat, valamint belvízi állat- és növényvilág - a fedélzeten és energia-hatékonysági ellenőrzések és rendszerek
42. cikk, (1) bekezdés, c) pont
Belvízi halászat, valamint belvízi állat- és növényvilág – a humán tőke és a társadalmi párbeszéd előmozdítása.
42. cikk, (1) bekezdés, aa) pont
0 %
Belvízi halászat, valamint belvízi állat- és növényvilág – halászkikötők, menedékek és kirakodóhelyek
42. cikk, (1) bekezdés, d) pont
0 %
Belvízi halászat, valamint belvízi állat- és növényvilág – a kifogott halak értékének vagy minőségének javítására irányuló beruházások
42. cikk, (1) bekezdés, da) pont
0 %
Belvízi halászat, valamint belvízi állat- és növényvilág – vállalkozásindítási támogatás fiatal halászok számára
42. cikk, (1) bekezdés, 1a) pont
0 %
Belvízi halászat, valamint belvízi állat- és növényvilág – az innováció fejlesztése és előmozdítása
42. cikk (1) bekezdés, b) pont
0 %*
Belvízi halászat, valamint belvízi állat- és növényvilág – a vízben élő állat- és növényvilág védelme és fejlesztése céljából,
42.5. cikk
40 %
II.   FEJEZET
Innováció
45. cikk
0 %*
Az akvakultúrába történő termelési beruházások
46. cikk
0 %*
Gazdálkodásirányítási, helyettesítési és tanácsadási szolgáltatások akvakultúra-gazdaságok számára
48. cikk
0 %*
A humán tőke és a hálózatépítés előmozdítása
49. cikk
0 %*
Az akvakultúra-telepek potenciáljának növelése
50. cikk
40 %
Akvakultúrával foglalkozó új, fenntartható gazdálkodók ösztönzése
51. cikk
0 %
A környezetvédelmi vezetési és hitelesítési rendszerekre és az ökológiai akvakultúrára való áttérés
53. cikk
40 %
Környezetvédelmi szolgáltatásokat biztosító akvakultúra
54. cikk
40 %
Közegészségügyi intézkedések
55. cikk
0 %
Állat-egészségügyi és állatjóléti intézkedések
56. cikk
0 %
Akvakultúra-állományok biztosítása
57. cikk
40 %
III.   FEJEZET
Előkészítő támogatás
63. cikk, (1) bekezdés, a) pont
0 %
A helyi fejlesztési stratégiák végrehajtása
65. cikk
40 %
Együttműködési tevékenységek
66. cikk
0 %*
Működési költségek és szervezési tevékenységek
63. cikk, (1) bekezdés, d) pont
0 %
IV.   FEJEZET
Termelési és értékesítési tervek
69. cikk
0 %*
Tárolási támogatás
70. cikk
0%
Értékesítési intézkedések
71. cikk
0 %*
A halászati és akvakultúra-termékek feldolgozása
72. cikk
40 %
V.   FEJEZET
Ellentételezési rendszer
73. cikk
0%
VI.   FEJEZET
Ellenőrzés és végrehajtás
78. cikk
0 %
Adatgyűjtés
79. cikk
0 %*
VII.   FEJEZET
Technikai segítségnyújtás a tagállamok kezdeményezésére
79 a. cikk
0 %
VIII.   FEJEZET
A tengerfelügyelet integrálása
79b. cikk, (1) bekezdés, a) pont
40 %
A tengeri környezet védelmének előmozdítása és a tengeri és part menti erőforrások fenntartható felhasználása
79b. cikk, (1) bekezdés, b) pont
40 %
(1)  A 3. cikk (2) bekezdésével összhangban a táblázatban *-gal jelölt intézkedésekhez 40% súlyozás rendelhető.

Summary:
Az éghajlatváltozáshoz való alkalmazkodáshoz nyújtott támogatás és teljesítménycélok az esba-alapoknak
Az éghajlatváltozáshoz való alkalmazkodáshoz nyújtott támogatás és teljesítménycélok az esba-alapoknak
 
ÖSSZEFOGLALÓ AZ ALÁBBI DOKUMENTUMRÓL:
215/2014/EU végrehajtási rendelet – az éghajlatváltozáshoz való alkalmazkodáshoz nyújtott támogatás módszereinek meghatározása, valamint az európai strukturális és beruházási alapok (esb-alapok) beavatkozási céljainak megállapítása
MI A RENDELET CÉLJA?
Célja, hogy megállapítsa az éghajlatváltozással kapcsolatos célkitűzések támogatásának kiszámítására alkalmazott módszerek priorizálását és felosztását az öt esb-alap között.
Teljesítménycélokat állapít meg, és kiemeli különösen azt, hogy mely beavatkozási kategóriák számítanak prioritásnak.
FŐBB PONTOK
Ez a végrehajtási rendelet az 1303/2013/EU rendelet 8. cikkében említetteknek megfelelően megállapítja az egyes esb-alapok tekintetében az alkalmazott számítási módszer feltételeit, a beavatkozási kategóriák és a kiemelt területek vagy intézkedések alapján.
Az öt esb-alap a következő:az Európai Regionális Fejlesztési Alap (ERFA);  Európai Szociális Alap (ESZA);  a Kohéziós Alap;  az Európai Mezőgazdasági Vidékfejlesztési Alap (EMVA);  az Európai Tengerügyi és Halászati Alap (ETHA).  Az esb-alapok mindegyike tekintetében a rendelet sajátos súlyozást biztosít, amely tükrözi, hogy az uniós pénzügyi támogatás milyen mértékben járul hozzá az éghajlatváltozás mérsékléséhez és az ahhoz történő alkalmazkodáshoz kapcsolódó célokhoz. Amennyiben a hozzájárulás nem jelentős, a súlyozás nullával történik. E súlyozások célja, hogy harmonizálják az éghajlatváltozás mérsékléséhez és az ahhoz történő alkalmazkodáshoz kapcsolódó célok nyomon követését a különféle uniós szakpolitikákat illetően, és tükrözzék az egyes esb-alapokból származó hozzájárulások közötti különbséget.
A különféle esb-alapok tekintetében az éghajlatváltozás mérsékléséhez kapcsolódó célok pénzügyi támogatásának kiszámítását a következő példák szerinti súlyozás alkalmazásával priorizálják.
ERFA, ESZA és a Kohéziós AlapTermelő beruházás: az alacsony szén-dioxid-kibocsátású gazdasághoz kapcsolódó nagyvállalatokba való beruházás súlya 40 %.  Alapvető szolgáltatásokat nyújtó infrastruktúra:megújuló energia és energiahatékonysági intézkedések súlya 100 %;vasutak, tiszta városi közlekedési infrastruktúra és tengeri kikötők súlyozása 40 %;utak és repülőterek fejlesztésének súlyozása 0 %.  Meglévő potenciál fejlesztése: energiahatékonyság és az alacsony szén-dioxid-kibocsátású gazdasághoz kapcsolódó projektek, beleértve a kerékpárutak és gyalogutak fejlesztését, súlyozása 100 %.  EMVAÖköszisztémák állapotának helyreállítása, megőrzése és javítása, az erőforrás-felhasználás hatékonyságának előmozdítása, valamint az alacsony szén-dioxid-kibocsátású és az éghajlatváltozás hatásaihoz alkalmazkodni képes gazdaság irányába történő elmozdulás támogatása a mezőgazdasági, az élelmiszer-ipari és az erdészeti ágazatban 100 %-os súlyozásban részesül az esb-támogatás kiszámításakor.  A mezőgazdasági üzemekben megvalósuló kockázatmegelőzés és -kezelés támogatására és a vidéki térségekben a helyi fejlesztés előmozdítására irányuló projektek súlyozása 40 %.  ETHA
A következő célokkal kapcsolatos projektek 100 %-os súlyozásban részesülnek:az éghajlatváltozás hatásainak mérséklése;fedélzeti beruházások;energiahatékonysági auditok és programok;  hajtómű csere vagy korszerűsítés;  halászati tevékenység végleges beszüntetése.  40 %-os súlyozásban részesülő projektek:halászati tevékenység átmeneti beszüntetése;  kölcsönös kockázatkezelési alapok a kedvezőtlen időjárási jelenségek és környezeti balesetek kockázatának kezelése;  halászati lehetőségek kiosztási rendszere;  a halászatnak a fajok védelméhez igazítása;  a tengeri biológiai sokféleség és a tengeri ökoszisztémák védelme;  alternatív meghajtórendszerek és hajótestek kialakítása;  belvízi állat- és növényvilág védelme és fejlesztése;  az akvakultúra potenciáljának növelése;  tengeri környezet védelmének előmozdítása és a tengeri és part menti erőforrások fenntartható felhasználása;  a halászkikötők és árverési csarnokok infrastruktúrájának, illetve a kirakodóhelyek és menedékek fejlesztésébe történő beruházások.  Mérföldkövek és célok
A mérföldkövek vagy célok akkor tekintendők megvalósultnak, ha a kapcsolódó mutatók teljesültek:legalább a mérföldkő értékének legalább 85 %-a 2018-as év végére; vagy  legalább a cél értékének legalább 85 %-a 2023-as év végére.  
MIKORTÓL HATÁLYOS A VÉGREHAJTÁSI RENDELET?
A végrehajtási rendelet 2014. március 9. óta hatályos.
HÁTTÉR
További információk:Az éghajlattal kapcsolatos fellépés (Európai Bizottság)  Európai strukturális és beruházási alapok (Európai Bizottság).  
FŐ DOKUMENTUM
A Bizottság 215/2014/EU végrehajtási rendelete (2014. március 7.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról szóló 1303/2013/EU európai parlamenti és tanácsi végrehajtási rendeletre vonatkozó szabályoknak az európai strukturális és beruházási alapokat illetően az éghajlatváltozáshoz való alkalmazkodáshoz nyújtott támogatás módszerei, az eredményességmérési keretben foglalt mérföldkövek és célok meghatározása, valamint a beavatkozási kategóriákra vonatkozó nómenklatúra tekintetében történő megállapításáról (HL L 69., 2014.3.8., 65–84. o.)
Az eredeti szöveg tartalmazza a 215/2014/EU rendelet egymást követő módosításait. Ez az egységes szerkezetbe foglalt változat kizárólag tájékoztató jellegű.
KAPCSOLÓDÓ DOKUMENTUMOK
Az Európai Parlament és a Tanács 508/2014/EU rendelete (2014. május 15.) az Európai Tengerügyi és Halászati Alapról, valamint a 2328/2003/EK, a 861/2006/EK, az 1198/2006/EK és a 791/2007/EK tanácsi rendelet, valamint az 1255/2011/EU európai parlamenti és tanácsi rendelet hatályon kívül helyezéséről (HL L 149., 2014.5.20., 1–66. o.)
Lásd az egységes szerkezetbe foglalt változatot.
Az Európai Parlament és a Tanács 1300/2013/EU rendelete (2013. december 17.) a Kohéziós Alapról, és az 1084/2006/EK tanácsi rendelet hatályon kívül helyezéséről (HL L 347., 2013.12.20., 281–288. o.)
Lásd az egységes szerkezetbe foglalt változatot.
Az Európai Parlament és a Tanács 1301/2013/EU rendelete (2013. december 17.) az Európai Regionális Fejlesztési Alapról és a „Beruházás a növekedésbe és munkahelyteremtésbe” célkitűzésről szóló egyedi rendelkezésekről, valamint az 1080/2006/EK rendelet hatályon kívül helyezéséről (HL L 347., 2013.12.20., 289–302. o.)
Lásd az egységes szerkezetbe foglalt változatot.
Az Európai Parlament és a Tanács 1303/2013/EU rendelete (2013. december 17.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320–469. o.)
Lásd az egységes szerkezetbe foglalt változatot.
Az Európai Parlament és a Tanács 1304/2013/EU rendelete (2013. december 17.) az Európai Szociális Alapról és az 1081/2006/EK tanácsi rendelet hatályon kívül helyezéséről (HL L 347., 2013.12.20., 470–486. o.)
Lásd az egységes szerkezetbe foglalt változatot.
Az Európai Parlament és a Tanács 1305/2013/EU rendelete (2013. december 17.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487-548. o.)
Lásd az egységes szerkezetbe foglalt változatot.
utolsó frissítés 22.01.2019